cyanic-selkie/wikianc huggingface dataset:
Aleksejs Tereščenko
Spēlētāja karjera
Profesionāļa karjeru Tereščenko uzsāka 1997.—98. gada sezonā, kad debitēja Krievijas Augstākajā līgā spēlējošajā Maskavas "Dinamo" otrajā komandā. Divas sezonas vēlāk Aleksejs spēlēja jau Krievijas Superlīgā, kopā ar "Dinamo" izcīnot Krievijas čempiona titulu.
2004.—05. gada sezonā Tereščenko kļuva jau par divkārtējo Krievijas čempionu, taču 2005. gada vasarā hokejists pievienojās Kazaņas "Ak Bars" rindām, izcīnot jau savu trešo čempiona titulu, taču divas sezonas vēlāk Tereščenko pievienojās Ufas "Salavat Julajev" vienībām, 2007.—08. gada sezonā kļūstot jau par četrkārtējo Krievijas čempionu.
2009. gada vasarā Aleksejs noslēdza līgumu ar Kazaņas "Ak Bars", 2009.—10. gada sezonā izcīnot Gagarina kausu. "Ak Bars" rindās Tereščenko spēlēja līdz pat 2014. gada vasarai, kad pārcēlās uz Maskavas "Dinamo" rindām.
Krievijas hokeja izlases rindās Tereščenko ir kļuvis par trīskārtēju Pasaules čempionu.
Virāne
Virāne ir mazciems Gulbenes novada Tirzas pagasta dienvidos, pie Dzelzavas pagasta robežas.
Netālu no Virānes atrodas Lielais un Mazais Virānes ezers, kā arī Lielajā Virānes ezerā ietekošā Ķivenes upe. Cauri ciemam iet reģionālais autoceļš Cesvaine—Velēna (P38).
Līdz 1949. gadam Virāne bija Virānes pagasta centrs. Virānes muižā dzimusi gleznotāja Emīlija Gruzīte un aktieris Kārlis Pamše.
Nakts gārņi
Nakts gārņi, nakts gārņu ģints (Nycticorax) ir viena no gārņu dzimtas (Ardeidae) ģintīm, kas pieder gārņu apakšdzimtai (Ardeinae). Nakts gārņu ģintī ir 2 mūsdienās dzīvojošas sugas.
Nakts gārņu zinātniskais nosaukums Nycticorax grieķu valodā nozīmē nakts krauklis. Ar kraukli tas tiek salīdzināts tādēļ, ka ģints pazīstamākajai sugai nakts gārnim sauciens atgādina kraukļa ķērcienu, un nakts gārnis ir aktīvs naktī. Ziemeļos dzīvojošās populācijas ir daļēji migrējošas. Nakts gārnim ir ļoti plašs izplatības areāls, tas sastopams visos kontinentos, izņemot Antarktīdu. Otra ģints suga rudais nakts gārnis sastopama Dienvidaustrumāzijā un Austrālijā.
Latvijā nakts gārņi (Nycticorax nycticorax) novēroti tikai 3 reizes — 1862., 1901. un 2015. gadā
Izskats un īpašības
Nakts gārņi ir vidēji lieli putni, ar relatīvi īsām kājām un kaklu. To ķermenis ir kompakti veidots. Abām mūsdienu sugām ir melni cekuli, gaišas pavēderes, bet spārni, krūtis, kakls ir pelēki vai rudi. Nakts gārņi ligzdo kolonijās kokos vai niedrājos uz zemes aizsargātās vietās, piemēram, salās. Kā visi gārņu dzimtas putni tie barojas ar zivīm, vēžveidīgajiem, vardēm, kukaiņiem un nelieliem zīdītājiem. Dienas laikā tie atpūšas kokos, bet medīt dodas nakts laikā.
29. autobusu maršruts (Rīga)
29. autobusu maršruts ir Rīgas sabiedriskā transporta autobusu maršruts, kas kursē no Mežciema līdz Vecmīlgrāvim caur Bukultiem (Ropažu novada Garkalnes pagastā). Vasaras sezonā maršruts tiek pagarināts līdz Vecāķiem.
Darbdienās pa 29. autobusu maršrutu kursē 5 autobusi, bet brīvdienās — 3 autobusi. 29. autobusu maršrutu apkalpo 7. autobusu parks.
Maršruts
Virzienā Mežciems — Vecmīlgrāvis autobusi kursē pa šādām ielām: Hipokrāta iela, Malienas iela, Juglas iela, Murjāņu iela, Silciema iela, Brīvības gatve, Jaunciema gatve, Ādažu iela, apgriešanās Bukultu galapunktā, Ādažu iela, Jaunciema gatve Emmas iela, A. Dombrovska iela, Baltāsbaznīcas iela un Atlantijas iela.
Virzienā Vecmīlgrāvis — Bukulti - Mežciems autobusi kursē pa šādām ielām: Atlantijas iela, Meldru iela, Kreimeņu iela, A. Dombrovska iela, Emmas iela, Jaunciema gatve, Ādažu iela, apgriešanās Bukultu galapunktā, Ādažu iela, Brīvības gatve, Silciema iela, Murjāņu iela, Juglas iela, Malienas iela un Hipokrāta iela.
Pieturvietas
29. autobusu maršrutā pavisam kopā ir 88 pieturas. Virzienā Mežciems — Bukulti — Vecmīlgrāvis ir 45 pieturas, bet virzienā Vecmīlgrāvis — Bukulti — Mežciems ir 43 pieturas.
Maršruts ar mainītu virzienu
Virzienā Mežciems —Bukulti - Jaunciema kapi — Vecmīlgrāvis autobusi kursē pa šādām ielām: Hipokrāta iela, Malienas iela, Juglas iela, Murjāņu iela, Silciema iela, Brīvības gatve, Jaunciema gatve, Jaunciema 8. šķērslīnija, apgriešanās galapunktā "Jaunciema kapi", Jaunciema 8. šķērslīnija, Jaunciema gatve, Emmas iela, A. Dombrovska iela, Baltāsbaznīcas iela un Atlantijas iela.
Virzienā Vecmīlgrāvis — Jaunciema kapi —Bukulti - Mežciems autobusi kursē pa šādām ielām: Atlantijas iela, Meldru iela, Kreimeņu iela, A. Dombrovska iela, Emmas iela, Jaunciema gatve, Jaunciema 8. šķērslīnija, apgriešanās galapunktā "Jaunciema kapi", Jaunciema 8. šķērslīnija, Jaunciema gatve, Brīvības gatve, Silciema iela, Murjāņu iela, Juglas iela, Malienas iela un Hipokrāta iela.
Maršruts ar mainītu virzienu pieturvietas
29. autobusu maršruta maršrutā ar mainītu virzienu pavisam kopā ir 82 pieturas. Virzienā Mežciems — Bukulti — Jaunciema kapi — Vecmīlgrāvis ir 42 pieturas, bet virzienā Vecmīlgrāvis — Jaunciema kapi — Bukulti — Mežciems ir 40 pieturas.
Agrākie pieturvietu nosaukumi:
D/P  Jugla - 3  (galapunkts slēgts 29.autobusa maršruta  Mežciems - Bukulti - Jaunciema kapi - Vecmilgrāvis D/P - (  Vecāķi  vasaras sezonā)  )
Veikals (pārdēvēta par Slēpotāju iela )
Bukulti (pārdēvēta par Pagrieziens uz Bukultiem )
Kapi (pārdēvēta par Jaunciema 10.šķērslīnija )
6.šķērslīnija (pārdēvēta par Jaunciema 6.šķērslīnija )
4.šķērslīnija (pārdēvēta par Jaunciema 4.šķērslīnija )
Fābrika Jaunciems (pārdēvēta par Jaunciema 2.šķērslīnija )
1.šķērslīnija (pārdēvēta par Jaunciema 1.šķērslīnija )
Mežniecība (pārdēvēta par Langa )
Ceļu meistars (pārdēvēta par Niedru iela )
Eglīšu rotājumu rūpnīca (pārdēvēta par Jaunciema gatve 233 )
Emmas iela (pārdēvēta par Āliņģu iela )
Dzelzceļa pārbrauktuve (pārdēvēta par Gāles iela )
Piektā līnija (pārdēvēta par Vecmilgrāvja 5.līnija )
Vēsture
Maršruts atklāts 2008. gadā, aizvietojot slēgto 201. mikroautobusu maršrutu.
2011. gada 1. janvārī autobusu maršruts tika pagarināts no Juglas līdz Mežciemam.
Līdz 2011. gada 1. janvārim 29. autobusu maršruta kopējais garums bija 52,549 km. Virziena Vecmīlgrāvis — Jugla 3 kopējais garums bija 26,165 km, bet virziena Jugla 3 — Vecmīlgrāvis kopējais garums bija 26,384 km.
Maršruts
Virzienā Vecmīlgrāvis — Jugla 3 autobusi kursēja pa šādām ielām: Atlantijas iela, Meldru iela, Kreimeņu iela, A. Dombrovska iela, Emmas iela, Jaunciema gatve, Brīvības gatve, Silciema iela un Murjāņu iela.
Virzienā Jugla 3 — Vecmīlgrāvis autobusi kursēja pa šādām ielām: Murjāņu iela, Silciema iela, Brīvības gatve, Jaunciema gatve, Emmas iela, A. Dombrovska iela, Baltāsbaznīcas iela un Atlantijas iela.
Pieturvietas
29. autobusu maršrutā pavisam kopā bija 76 pieturas. Virzienā Vecmīlgrāvis — Jugla 3 bija 37 pieturas, bet virzienā Jugla 3 — Vecmīlgrāvis bija 39 pieturas.
Maršruts ar mainītu virzienu
Virzienā Vecmīlgrāvis — Jaunciema kapi — Jugla 3 autobusi kursēja pa šādām ielām: Atlantijas iela, Meldru iela, Kreimeņu iela, A. Dombrovska iela, Emmas iela, Jaunciema gatve, Jaunciema 8. šķērslīnija, apgriešanās galapunktā "Jaunciema kapi", Jaunciema 8. šķērslīnija, Jaunciema gatve, Brīvības gatve, Silciema iela un Murjāņu iela.
Virzienā Jugla 3 — Jaunciema kapi — Vecmīlgrāvis autobusi kursēja pa šādām ielām: Murjāņu iela, Silciema iela, Brīvības gatve, Jaunciema gatve, Jaunciema 8. šķērslīnija, apgriešanās galapunktā "Jaunciema kapi", Jaunciema 8. šķērslīnija, Jaunciema gatve, Emmas iela, A. Dombrovska iela, Baltāsbaznīcas iela un Atlantijas iela.
Maršruta ar mainītu virzienu pieturvietas
29. autobusu maršruta maršrutā ar mainītu virzienu pavisam kopā bija 80 pieturas. Virzienā Vecmīlgrāvis — Jaunciema kapi — Jugla 3 bija 39 pieturas, bet virzienā Jugla 3 — Jaunciema kapi — Vecmīlgrāvis bija 41 pietura.
Zane Tamane
Zane Teilāne (bijusi arī Tamane; dzimusi  Rīgā) ir latviešu basketboliste, spēlē centra pozīcijā, Latvijas sieviešu basketbola izlases dalībniece. 2015./16. gada sezonā pārstāvēja Turcijas klubu Canik Belediyesi Samsun.
Karjera
Basketbolu sākusi spēlēt sestajā klasē pie Ināras Jākobsones. Karjeru sākusi RTU/Klondaika sastāvā 1999. gadā. 2002. gadā tika izcīnīts Latvijas čempiontituls. Tā sastāvā spēlēja līdz 2003. gadam, kad devās uz ASV, kur spēlēja Rietumillinoisas Universitātes basketbola komandas "Leathernecks" sastāvā NCAA līgā. Viņa bija viena no komandas līderēm, 2003.—2004. gada sezonā bija starp vadošajām metienu bloķētājām līgā. 2005. un 2006. gadā tika atzīta par Mid-Continent konferences labāko spēlētāju, tāpat šajos gados tika atzīta par konferences gada labāko spēlētāju aizsardzībā. Trīs sezonas tika iekļauta konferences simboliskajā izlasē. Tamane bija uzstādījusi arī vairākus komandas rekordus, tai skaitā visvairāk gūtajos punktos.
2006. gada WNBA draftā viņu Detroitas "Shock" izraudzījās ar 35. kārtas numuru. Viņa kļuva par otro latvieti pēc Ievas Kubliņas, kas tikusi draftēta WNBA. Tomēr vēlāk Tamane tika aizmainīta uz Vašingtonas "Mystics", kura sastāvā arī debitēja Sieviešu Nacionālajā Basketbola asociācijā (WNBA). Viņa kļuva par pirmo latvieti, Rietumilinoisas Universitātes un Mid Continent konferences spēlētāju, kas spēlējusi līgā. "Mystics" sastāvā aizvadīja vienu sezonu, regulārajā sezonā aizvadot 16 spēles un vidēji spēlē gūstot 1,8 punktus. Komanda kvalificējās izslēgšanas spēlēm, tomēr tika zaudēts jau pirmajā kārtā pret Konektikutas "Sun" ar 0—2 (Tamane piedalījās abās spēlēs).
Nākamās divas sezonas viņa aizvadīja Spānijas LF līgas klubos, kas spēlēja arī Eiropas kausa izcīņā: 2006.—2007. gada sezonu — Universitat F.C. Barcelona, 2007.—2008. gada sezonu — Hondarribia Irun. 2008.—2009. gada sezonā viņa debitēja FIBA Eirolīgā Krievijas Superlīgas kluba Orenburgas "Nadežda" sastāvā.
2009.—2010. gada sezonā Čehijas līgas kluba Prāgas USK sastāvā Tamane izcīnīja Čehijas kausu, kā arī ierindojās otrajā vietā Čehijas čempionātā. Eirolīgā tika sasniegts astotdaļfināls. 2010. gada maijā Tamane noslēdza līgumu ar Ungārijas klubu Šopronas "MKB Euroleasing". 2010.—2011. gada sezonā viņa izcīnīja Ungārijas kausu, kā arī Ungārijas čempionāta zelta medaļu. Arī šajā sezonā Eirolīgā tika sasniegts astotdaļfināls.
Pēc 2010.—2011. gada sezonas basketboliste noslēdza līgumu ar Turcijas līgas klubu Stambulas "Fenerbahçe". 2011.—2012. gada sezonā klubā spēlēja arī Elīna Babkina, savukārt kluba galvenais treneris bija bijušais Latvijas izlases galvenais treneris Jorgs Dikeulaks. 2012. gada aprīlī izcīnījusi 4. vietu FIBA Eirolīgā. Tāpat 2011.—2012. gada Turcijas čempionāta finālā viņa "Fenerbahçe" sastāvā uzvarēja "Galatasaray" ar 3—1.
2012. gada maijā viņa paziņoja par pāreju uz Krievijas Superlīgas klubu Orenburgas "Nadežda". 2013. gada aprīlī "Nadežda" sastāvā izcīnīja bronzas medaļu Krievijas čempionātā.
2012. gada aprīlī parakstīja līgumu ar WNBA klubu Fīniksas "Mercury". Pēc neveiksmīgā sezonas sākuma sadarbība tika pārtraukta. Spēlētāja paspēja aizvadīt divas spēles, kurās punktus neguva un savāca 3 atlēkušās bumbas.
Tamane tika atzīta par 2012. gada Latvijas labāko basketbolisti. Pēc 2012.—2013. gada sezonas pārgāja uz Polijas līgas klubu Krakovas "TS Wisła Can-Pack".
Gadu vēlāk, Zane vēlreiz atgriezās vienā no Krievijā labi zināmiem klubiem, Orenburgas "Nadežda"
2015/2016. gada sezona tikai aizvadīta Turcijas klubā Canik Belediyesi Samsun.
Latvijas izlase
Latvijas izlasē debitējusi pret Igaunijas izlasi. Kopā ar Latvijas sieviešu izlasi ir izcīnījusi 6. vietu 2005. gada Eiropas čempionātā Turcijā, 4. vietu 2007. gada Eiropas čempionātā Itālijā, 7. vietu 2009. gada Eiropas čempionātā Latvijā, 8. vietu 2011. gada Eiropas čempionātā Polijā un dalītu 9.—12. vietu 2008. gada vasaras olimpiskajās spēlēs. 2013. gada janvāra sākumā paziņoja par karjeras beigšanu izlasē. Kopumā izlasi pārstāvējusi 125 spēlēs un guvusi 1037 punktus, oficiālās FIBA spēlēs guvusi 518 punktus 65 aizvadītajās spēlēs. 2014. gada maijā paziņoja par atgriešanos izlasē.
Latvijas Kauss futbolā
Latvijas kauss futbolā ir Latvijas Futbola Federācijas rīkots izslēgšanas spēļu turnīrs, kurā futbola komandas no Latvijas cīnās par Latvijas kausu. Tas tika izveidots 1937. gadā Rīgas Kausa vietā.
Zane Tamane
Privātā dzīve
Zane Teilāne bija precējusies ar ēģiptiešu bijušo basketbolistu Hešamu Mohamedu Tamanu. Viņai ir divas māsas un viens brālis, Anita arī ir profesionāla basketboliste.
Latvijas Kauss futbolā
Titulētākās komandas
Kopumā 32 komandas kļuvušas par Latvijas Kausa ieguvējiem.
Nāve zem buras
"Nāve zem buras" ir 1976. gada Latvijas PSR divu sēriju televīzijas mākslas filma, detektīvs, kas uzņemta Rīgas Kinostudijā. Filmas režisore ir Ada Neretniece. Filma uzņemta pēc tāda paša nosaukuma Čārlza Persija Snova romāna.
Sižets
Veiksmīgais ārsts-onkologs, doktors Rodžers Mills, uzaicina savus draugus atpūsties uz viņa jahtas. Pēc dažām dienām, saulainā rītā, viņu atrod nogalinātu ar šāvienu sirdī. Izmeklēšanu uzsāk vietējais policists, seržants Berels kopā ar misteru Finbovu.
Zigmars Liepiņš
Zigmars Liepiņš (dzimis Liepājā) ir latviešu komponists, taustiņinstrumentālists un uzņēmējs. Populārās mūzikas virsotnes sasniedza, spēlējot "Modo" un "Opus" sastāvos. Sarakstījis rokoperu Lāčplēsis divos cēlienos 1988. gadā.
Dzīvesgājums
Dzimis 1952. gadā Liepājā. Mācījās Liepājas mūzikas vidusskolā, 1970. gadā ar ansambli "Santa" piedalījies festivālā "Liepājas dzintars", kur ieguva dalītu pirmo vietu par tautasdziesmas apdari ar Imantu Kalniņu.
Studēja Latvijas Valsts Konservatorijas klavieru klasē. Līdztekus no 1973. gada līdz iesaukšanai karadienestā 1976. gadā spēlēja Raimonda Paula vadītajā grupā "Modo". Dienesta laikā no 1976. līdz 1977. gadam vadīja karavīru ansambli "Zvaigznīte". 1978. gadā pēc atgriešanās no armijas kļuva par ansambļa "Modo" vadītāju.
1982. gadā nodibināja savu grupu "Opus". 1985. gadā uzvarēja Mikrofona aptaujā ar dziesmu "Zibsnī zvaigznes aiz Daugavas", kuru izpildīja Mirdza Zīvere. 1987. gadā uzņemts Latvijas Komponistu savienībā.
Apbalvojumi
Triju Zvaigžņu ordenis, IV šķira (2002).
Uzņēmējdarbība
1993. gadā Liepiņš kļuva par pirmā Latvijas komercradio ar savu programmu a/s Radio SWH vadītāju ar savā īpašumā esošiem 10% uzņēmuma akciju. 2003. gadā viņam piederošā akciju daļa pieaugusi līdz 35%. 2007. gada jūlijā pārdeva sev piederošās a/s Radio SWH akcijas, bet novembrī pameta valdes priekšsēdētāja amatu.
Sirdspuksti (albums)
"Sirdspuksti" ir latviešu dziedātāja Andra Ērgļa 2008. gada martā iznākušais debijas solo albums. Albumā ir iekļautas 12 dziesmas, no kurām 2 ir angļu valodā, bet pārējās - latviešu valodā. Dziesmas speciāli šim albumam ir rakstījuši Jānis Strazds, Guntars Račs un Raimonds Pauls. Albuma ierakstā ir piedalījušās arī dziedātājas Kristīne Zadovska un Kristīna Zaharova. Ar dziesmu "Broken Lullaby" Andris Ērglis 2008. gada Latvijas nacionālajā Eirovīzijas atlasē ieguva 3. vietu. Albumā ir iekļauta arī viena kaverversija, tā ir īru/norvēģu dueta "Secret Garden" sākotnēji izpildītā "You Raise Me Up", ar šo dziesmu Andris Ērglis guva labus panākumus 2007. gada dziesmu konkursā "Jaunais vilnis". Albumu noslēdz Andra Ērgļa grupas "Cacao" 2007. gadā populārās dziesmas "Ripoja akmens" N'Works veiktais remikss.
Par pirmo albuma radio singlu kļuva dziesma "Pa paralēli", ko Andris Ērglis izpilda duetā ar Kristīnu Zaharovu. Dziesma 2008. gada maijā sasniedza 1. vietu Latvijas Mūzikas Spicē.
Albums "Sirdspuksti" mazāk nekā divu mēnešu laikā sasniedza Platīna statusu, ko piešķir par 10 000 pārdotām kopijām.
Dziesmu saraksts
Visu dziesmu autori ir Jānis Strazds (mūzika) un Guntars Račs (teksts), izņemot kur atzīmēts.
Saratovas apgabals
Saratovas apgabals ir viens no Krievijas Federācijas apgabaliem. Tas robežojas ar Volgogradas apgabalu dienvidrietumos, Voroņežas apgabalu rietumos, Tambovas apgabalu ziemeļrietumos, Penzas, Uļjanovskas un Samāras apgabaliem ziemeļaustrumos, Orenburgas apgabalu austrumos, kā arī ar Kazahstānu dienvidos.
Tadaiķu pagasts
Tadaiķu pagasts ir viena no Dienvidkurzemes novada administratīvajām teritorijām. Robežojas ar sava novada Durbes pilsētu un Dunalkas, Durbes, Bunkas, Gaviezes, Grobiņas un Medzes pagastiem.
Ezeri
Durbes ezers
Vēsture
Mūsdienu Tadaiķu pagasta teritorijā vēsturiski atradās Aizteres muiža (Gut Aistern, Aisteres muiža), Altovītes muiža (Gut Altowit), Lieģu muiža (Gut Leegen), Vārves muiža (Gut Warwen, Vārve).
1935. gadā Tadaiķu pagasta platība 60,7 km². 1945. gadā pagastā izveidoja Tadaiķu un Vārtājas ciema padomes, bet pagastu 1949. gadā likvidēja. 1954. gadā Tadaiķu ciemam pievienoja Vārtājas ciemu, 1968. gadā - daļu Tāšu ciema. 1977. gadā daļu Tadaiķu ciema teritorijas ar Tadaiķiem atdeva Bunkas ciemam. 1990. gadā ciemu reorganizēja par pagastu. 2000. gadā Tadaiķu pagasts apvienojās ar Durbes pilsētu un tās lauku teritoriju, izveidojot Durbes novadu. Pēc 2009. gada administratīvās reformas pagasts tika izdalīts atsevišķā administratīvā teritorijā novada sastāvā. 2021. gadā Durbes novadu iekļāva jaunajā Dienvidkurzemes novadā.
Cauri pagastam veda 1900. gadā atklātā šaursliežu Liepājas—Aizputes dzelzceļa līnija ar stacijām "Durbe" (vēlāk "Lieģi") un "Aistere", kas slēgta 1964. gadā.
Apdzīvotās vietas
Lielākās apdzīvotās vietas ir Lieģi (novada un pagasta centrs; vēsturiskais pagasta centrs Tadaiķi atrodas Bunkas pagastā), Vārve, Šukteri, Aistere, Aisteres muiža.
Gausbergs
Gausbergs (de) ir apdzisis vulkāns Vilhelma II krastā Austrumantarktīdā. Vulkāna konuss ir 371 m augsts un ir vienīgā no ledus brīvā vieta plašā apgabalā. Pēdējās vulkāniskās aktivitātes tiek lēstas pirms ~50 000 gadiem. Gausbergs sākotnēji izvirdis kā zemledus vulkāns, veidojot daudz lielāku konusu, kā tagadējais.
Gausbergs pieder pie Gausberga-Kergelēna zemūdens grēdas, pie kuras pieder arī Kergelēna arhipelāga un Hērda salas vulkāni.
Vulkānu 1902. gada 29. martā atklāja vācu ekspedīcija Ēriha fon Drigalska vadībā un nosauca to, tāpat kā ekspedīcijas kuģi, matemātiķa un ģeogrāfa Kārļa Gausa vārdā.
Mežmuižas avoti
Mežmuižas avoti ir avotu sakopojums Siguldas novada Allažu pagastā. Avoti iztek no Kaļķugravas nogāzes un atkarībā no nokrišņu daudzuma avotu skaits svārstās no 3-14 avotiem. Šie avoti tek pa akmeņaino nogāzi un satek dzirnavu dīķī, kura pamatu klāj Devona laikmeta zilganā glūda. Domājams, ka agrāk šeit atradusies Baltijas ledus ezera senkrasta nogāze.
Dabas liegums
1977. gadā tika izveidots Mežmuižas avotu dabas liegums. Tā platība ir 27 ha. Šo vietu īpašu padara tas, ka šeit ir sastopami nogāžu un gravu meži, mēreni mitras pļavas un boreālie meži, sausieņu meži un slapjie meži, kā arī un īpaši aizsargājamu biotopu — minerālvielām bagāti avoti un avotu purvi. Avotu apskates nolūkos ierīkotas laipu takas, kāpnes u.c. labiekārtojums. Allažu dabas takas 2001. gadā izveidoja Allažu pagasta padome. Avoti ir unikāli ar to, ka avoti šeit veido avotkaļķus. Lejpus avotiem esošā dzirnavu dīķa gultne iekrāsojusies īpatnējā zaļganā tonī. Teritorija atbilst Natura 2000 teritorijas izveidošanas kritērijiem, tādēļ ar likumu Par īpaši aizsargājamām dabas teritorijām liegums noteikts kā Eiropas nozīmes aizsargājamā teritorija — Natura 2000.
Dzirnavas
Tā kā Mežmuižas avotiem ir ļoti stāvs kritums, šeit bijušas ierīkotas ūdensdzirnavas. Senāk ūdens no dīķa dambja pa ūdens tiltu tecēja pāri ceļam uz Kaļķugravas dzirnavu ūdenratu. No šūnakmens veidotās dzirnavas cēlis tēlnieka Teodora Zaļkalna vectēva brālis P. Grīnbergs. Dzirnavām līdzās atradās kaļķu ceplis un lauztuves, kas 19. gadsimta sākumā nojauktas un nolīdzinātā zeme kalpojusi kā vieta dažādiem sarīkojumiem.
Kapitulācija
Kapitulācija (no la — 'vienošanās') ir kādas karojošās puses vai pušu pretošanās pārtraukšana visā karadarbības rajonā, noteiktā zonā, cietoksnī, uz jūras vai apdzīvotā vietā un padošanās naidniekam uz tā diktētu vai kopīgi izstrādātu noteikumu pamata.
Bezierunu kapitulācija nozīmē, ka zaudējusi puse pilnībā pārtrauc karadarbību bez jebkādiem noteikumiem. Šis termins parādījās Amerikas pilsoņu kara laikā. Vēlāk tas tika atkal lietots Otrā pasaules kara laikā, kad 1943. gadā tika noteikts, ka karš pret Vāciju un Japānu turpināsies līdz šo valstu bezierunu kapitulācijai.
Kapitulācijas kārtību regulē dažādas starptautiskas vienošanās. Piemēram Hāgas konvencija nosaka, ka kapitulācijai ir jānotiek ievērojot militāro cieņu, kā arī to, ka pēc kapitulācijas akta noslēgšanas, abām pusēm ir rūpīgi jāapspriež turpmākās darbības.
Dainis Turlais
Dzīvesgājums
Dzimis 1950. gadā Madonā. 1969. gadā viņš pabeidza mācības Valmieras Viestura 3. vidusskolā un tika iesaukts Padomju armijā. Pēc obligātā militārā dienesta līdz 1973. gadam mācījās Ļeņingradas Kirova augstākajā karaskolā.
1985. gadā absolvēja Frunzes Kara akadēmiju un no 1985. līdz 1989. gadam piedalījās Afganistānas karā, kur bija 40. armijas štāba operatīvās daļas vadītājs un štāba priekšnieka vietnieks. Armijas virspavēlnieks Boriss Gromovs viņu esot iesaucis par "veiksmes talismanu", jo viņa plānotajās operācijās neesot bijis upuru. Izstrādāja arī plānu 40. armijas izvešanai no Afganistānas.
1990. gadā pabeidza Maskavas Ģenerālštāba akadēmiju.
1994. gadā pulkveža pakāpē atkāpās no amata. Šajā laikā arī stažējies ASV un Eiropā.
Politiskā darbība
Pēc atkāpšanās no amata neilgu laiku bija prezidenta Gunta Ulmaņa padomnieks aizsardzības jautājumos.
1995. gadā ievēlēts no Demokrātiskās partijas "Saimnieks" saraksta 6. Saeimā Vidzemes vēlēšanu apgabalā. Partijai izveidojot koalīciju ar citām partijām, Andra Šķēles vadītajā Ministru kabinetā ieņēma Iekšlietu ministra amatu. Šo pašu amatu saglabāja arī nākamajā A. Šķēles vadītajā valdībā, taču 1997. gada jūlijā pēc Talsu traģēdijas, kurā gāja bojā 9 bērni, atkāpās no šī amata. Šo rīcību viņš skaidroja ar morālas dabas apsvērumiem.
1998. gadā D. Turlais nesekmīgi kandidēja 7. Saeimas vēlēšanās no Demokrātiskās partijas “Saimnieks” saraksta. Pēc nākamās valdības apstiprināšanas kļuva par Ministru prezidenta Viļa Krištopana padomnieku aizsardzības un iekšlietu jautājumos.
1999. gadā iestājies partijā “Latvijas Ceļš”, bet 2000. gadā izstājies no tās.
2001. gadā neatbalstīja ASV iebrukumu Afganistānā.
2001. gadā veidoja partiju "Mūsu Latvija", ar kuru plānoja kandidēt pašvaldību vēlēšanās, tomēr viņiem neizdevās šo ieceri īstenot, jo partijā neiestājās 200 biedru, kas bija nepieciešami tās dibināšanai.
2002. gadā iestājies Tautas saskaņas partijā un ievēlēts 8. Saeimā no PCTVL saraksta. Pēc PCTVL Saeimas frakcijas sadalīšanās darbojās Tautas Saskaņas partijas frakcijā.
2004. gada pavasarī kopā ar vairākiem citiem deputātiem aizgājis no Tautas saskaņas partijas frakcijas uz Aināra Šlesera vadītās Latvijas Pirmās partijas frakciju, kļūstot arī par Iekšlietu ministrijas parlamentāro sekretāru. Šo amatu saglabāja arī Saeimas nākamajā sasaukumā.
2009. gada pašvaldību vēlēšanās ievēlēts Rīgas domē no LPP/LC saraksta. 2012. gadā D. Turlais bija partijas “Gods kalpot Rīgai!” dibinātāju skaitā. No “Saskaņas Centra” un “Gods kalpot Rīgai!” apvienības ievēlēts Rīgas domē 2013. gadā un no partijas "Saskaņa" un “Gods kalpot Rīgai!” apvienības — 2017. gadā.
Pēc Rīgas domes priekšsēdētāja Nila Ušakova atstādināšanas, ievēlēšanas Eiropas Parlamentā un atkāpšanās, 2019. gada 30. maijā D. Turlais kā vienīgais kandidāts tika ievēlēts par Rīgas domes priekšsēdētāju. 20. jūnijā D. Turlais neizturēja opozīcijas ierosināto uzticības balsojumu, zaudējot amatu 21 dienu pēc ievēlēšanas.
Baltijas Kauss futbolā 2010
2010. gada Baltijas kauss futbolā būs 43. turnīrs, kurā sacentīsies Latvijas, Lietuvas un Igaunijas futbola izlases. Tas notika no 18. līdz 20. jūnijam Lietuvas pilsētās Kauņā un Marijampolē (U21 izlasēm).
Deivids Linčs
Deivids Linčs ir ticis nominēts četrām Amerikas Kinoakadēmijas balvām kā labākais režisors par filmām "Ziloņcilvēks", "Zilais samts", "Malholanda ceļš" un kā viens no scenārija autoriem filmai "Ziloņcilvēks". Linčs ir uzvarējis Kannu kinofestivālā un Venēcijas kinofestivālā. Sākot ar eksperimentālo filmu "Dzēšgumijgalva" (1977), viņš ir saglabājis kulta filmu režisora statusu, lai arī viņa filmas ir bijušas ar nepastāvīgiem komerciālajiem panākumiem. Deivida Linča filmas visvairāk ir zināmas pēc to sirreālās, murgainās un sapnim līdzīgās atmosfēras un līdz sīkumiem izstrādātā skaņas dizaina.
Linča režisētā filma "Mežonīgie sirdīs" (Wild at Heart, 1990) ieguva Kannu kinofestivāla galveno balvu Zelta palmas zaru, bet par filmu "Malholanda ceļš" (Mulholland Dr., 2001) Linčs apbalvots kā labākais režisors. Divas Linča filmas ieguvušas Cēzara balvas kā labākās ārzemju filmas — "Ziloņcilvēks" (Elephant Man, 1980) un "Malholanda ceļš". 2006. gadā Linčs saņēma Venēcijas kinofestivāla goda balvu "Zelta lauva par mūža ieguldījumu" (Career Golden Lion). 2019. gadā saņēmis Kinoakadēmijas goda balvu.
Austras koka pasakas. Kāpēc varde nedziedāja
"Austras koka pasakas. Kāpēc varde nedziedāja" (starptautiskais nosaukums - "Tales of The Sunrise Tree. The Frog Who Didn't Sing") ir 2009. gada zīmēta animācijas filma, kas tapusi studijā JetMedia (Latvija) sadarbībā ar studijām Qollective (Slovēnija) un Sidewinder Films (Lielbritānija). Kopproducenti — Slovēnijā Gorazds Norčičs (Gorazd Norčič) un Lielbritānijā Bobs Sveins (Bob Swain). Filmu cikls "Austras koka pasakas" ir iecerēts kā animācijas seriāls bērniem ar dažādiem piedzīvojumiem un pārdzīvojumiem. Šobrīd ir tapusi cikla pirmā filma "Kāpēc varde nedziedāja". Tās ražošanu atbalstīja Eiropas fonds MEDIA, Latvijas Nacionālais Kino Centrs un Kultūrkapitāla fonds.
Filma veidota izmantojot jauktu tehniku, klasisko animāciju un 3D animāciju. Visi filmas foni veidoti 3D datorgrafikā.
Pie filmas darbojušies
Filmu latviešu valodā ierunājuši:
Austras koka pasakas
Kaut kur tālu, tālu, brīnumaina meža vistālākajā malā, kur padebešos sniedzas baltas kalnu sniega mices, aug Austras koks. Pie koka saknēm urdz dzidrs avots. Pats koks ir tik vecs un gudrs, ka neviena no apkārtnē dzīvojošajām radībām neatceras laikus pirms koks šeit sāka augt. Uz šejieni nāk dzīvnieki, lai vērotu, kā saullēktā debesu spīdeklis iznirst no koka zariem un iesāk savu ceļojumu debesīs. Kokam ir trīs mazi palīgi - trīs gariņi: meža gariņš Vilis, ūdens gariņš Tuncis un gaisa gariņš Spārīte. Viņi ir labi draugi, kas kopīgiem spēkiem spēj paveikt to, ko katrs atsevišķi nespētu. Viss jau būtu labi, ja otrā meža pusē, dziļi pazemē nedzīvotu Pazemes Māte. Kā no Austras koka nāk viss labais šajā pasaulē, tā viņa rada visu ļauno. Arī viņai ir divi palīgi — slinkais rūķis Bambuls un gļēvais pūķis Horācijs. Mežā norisinās nemitīga cīņa starp labo un ļauno, un nevienam no tiem neklājas viegli, jo kļūdās savu uzdevumu veikšanā gan gariņi, gan viņu pretinieki. Pie koka vienmēr sākas jaunie notikumi.
Kāpēc varde nedziedāja
Sākas jauna diena. Pie debesīm nav ne mākonīša, un ir ļoti karsts. Tuncis plunčājas strautā un vaicā Austras kokam, kas notiktu, ja vairs nekad nelītu lietus. Austras koks paskaidro, ka tā vēl nekad nav noticis. Kad dienas kļūst pārāk karstas un sausas, tad vardei jādara savs darbs — ar savu „kva-kva” jāsauc Pērkonvīri, lai tie zemi atkal nomazgā un atdod tai ūdeni. Tikmēr dziļi savā alā Pazemes Māte uzsūta vardei lāstu, kas to iemidzina, un sūta Bambuli un Horāciju, lai tie uzrauga, lai Varde nepamostas un nedzied. Drīz karstums jau ir tik liels, ka strauts saraujas par sīku peļķīti. Izskatās, ka Tuncim draud lielas nepatikšanas.
Kaļķugravas dzirnavezers
Kaļķugravas dzirnavezers atrodas Siguldas novada Allažu pagastā. Ezera izcelsme ir mākslīga un saistāma ar dzirnavu izveidošanu Kaļķugravā, kur satek vairāku avotu sakopojums, ko sauc par Mežmuižas avotiem. No dzirnavezera iztek Barģupe (Dzirnavupe), kas tek uz Egļupi. Ezers ir ar caurteces režīmu un tā ūdeņi ietilpst Gaujas lielbaseinā.
1959.—1960. gada NBA sezona
1959.—1960. gada Nacionālās basketbola asociācijas sezona bija 14. NBA sezona. Šajā sezonā piedalījās 8 komandas (visas no ASV).
Par NBA čempioniem kļuva Bostonas "Celtics" spēlētāji, kas septiņu spēļu finālsērijā pieveica Sentluisas "Hawks" ar 4—3. Finālsērija ilga no līdz. Par regulārās sezonas vērtīgāko spēlētāju tika atzīts Vilts Čemberlens ("Warriors"), kurš bija arī sezonas rezultatīvākais spēlētājs.
1959. gada NBA drafts notika, tajā Sinsinati "Royals" ar pirmo numuru izvēlējās Bobu Būzeru. 10. NBA Visu zvaigžņu spēle notika Convention Hall arēnā Filadelfijā. Tajā Austrumu komanda uzvarēja Rietumus ar 125–115. Par spēles vērtīgāko spēlētāju tika atzīts Filadelfijas "Warriors" spēlētājs Vilts Čemberlens.
Regulārā sezona
Piezīmes
2009. gada UCI Pasaules rangs
2009. gada UCI Pasaules rangs bija pirmā sezona UCI izveidotajai vērtējuma sistēmai, kura aizvietoja iepriekš izmantoto UCI ProTour rangu. Sezona sākās ar Tour Down Under atklāšanas posmu 20. janvārī un sastāvēja no 13 vairāku dienu un 11 viendienas sacensībām, noslēdzoties ar Giro di Lombardia 17. oktobrī. Visas sacensības, izņemot Tour Down Under notika Eiropā.
Individuālajā vērtējumā uzvarēja Alverto Kontadors, kurš pārņēma vadību pēc uzvaras Tour de France un nodrošināja uzvaru brīdi, kad otrajā vietā esošais Alehandro Valverde paziņoja par nepiedalīšanos sezonas pēdējās sacensībās. Kontadora komanda uzvarēja komandu kopvērtējumā, bet Valverdes komanda  ierindojās otrajā vietā. Trešā spāņu braucēja Samuela Sančess sniegums palīdzēja nodrošināt līdera godu arī valstu kopvērtējumā, ar lielu rezervi apsteidzot Itāliju.
Tirza
Tirza ir ciems Gulbenes novadā, Tirzas pagasta centrs. Ciema nosaukums cēlies no Tirzas upes, kas tek cauri ciemam.
Vēsture
Vietvārds Tirza (Tirsen) pirmo reizi dokumentos minēts 1461. gadā. Livonijas kara laikā 1559. gadā šeit notika Tirzas kauja, kurā krievu karaspēks sakāva Rīgas arhibīskapijas vasaļu apvienotos spēkus.
16. gs. avotos Tirza nav saukta par pili, bet gan par sētu jeb muižu. Jaunajos laikos uz vecās Tirzas pils pamatiem uzcēla Tirzas muižas kungu māju.
Iedzīvotāju skaita izmaiņas
Esošajās robežās, pēc CSB datiem.
Bezsvara stāvoklis
Bezsvara stāvoklis ir stāvoklis, kurā ķermenim nav svara, t. i. spēks, ar kuru atbalsts iedarbojas uz ķermeni, ir nulle. Šāds stāvoklis rodas, ja ķermenis atrodas brīvā kritienā vai arī ķermeņa atbalsta paātrinājums ir vienāds ar brīvās krišanas paātrinājumu. Bezsvara stāvoklī atrodas jebkurš orbītā esošs kosmiskais aparāts ar izslēgtiem dzinējiem.
Reizēm svara izzušanu jauc ar gravitācijas izzušanu; ir pat jēdzieni "nulles gravitācija" un "mikrogravitācija", kas no zinātniskā viedokļa ir aplami. Piemēram, var apskatīt Starptautisko kosmisko staciju (SKS), kuras orbītas augstums ir aptuveni 350 km. Šajā attālumā brīvās krišanas paātrinājums ir 8,8 m/s², kas ir tikai par 10% mazāks nekā pie Zemes virsmas. SKS bezsvara stāvokli veido stacijas kustība orbītā ar pirmo kosmisko ātrumu.
Stāķi
Stāķi ir ciems Gulbenes novada Stradu pagastā. Izvietojušies pagasta rietumos 4 km no pagasta pārvaldes un 5,5 km no novada domes Gulbenē un 188 km no Rīgas.
Apdzīvotā vieta veidojusies 20. gadsimta 70. un 80. gados kā melioratoru ciemats, lai apkalpotu Pārvietojamo mehanizēto kolonnu. Stāķos atrodas pamatskola, kultūras nams, pirmsskolas izglītības iestāde, feldšeru un vecmāšu punkts, SIA «Gaujas koks» ražotnes un administratīvās ēkas.
Kopš 2020. gada Stāķos darbu ar jaunatni veic Stāķu 18. skautu un gaidu vienība.
Iedzīvotāju skaita izmaiņas
Esošajās robežās, pēc CSP un OSP datiem.
Maarja
Maarja var būt:
Droma
Droma ir Francijas departaments, viens no astoņiem Ronas-Alpu reģiona departamentiem. Tas ir viens no pirmajiem 83 departamentiem, kas tika izveidoti franču revolūcijas laikā 1790. gada 4. martā. Dromas administratīvais centrs ir Valansa. Droma administratīvi ir sadalīts trijos apgabalos (arrondissements):
Meksikas līcis
Līča ūdeņu enerģija, kurus Saule vasaras periodā stipri sasilda, veido lielus un spēcīgus tropiskos ciklonus un vētras, stiprākie no kuriem (Katrīna, Gustavs, Aivens u.c.) gandrīz katru gadu nodara milzīgus postījumus piekrastes teritorijām.
Francis Jozefs I Hābsburgs
Francis Jozefs I (de, hu; dzimis, miris ) bija Hābsburgu dinastijas Austroungārijas zemju valdnieks. Sākotnēji Austrijas impērijas ķeizars, vēlāk, izveidojoties dubultmonarhijai, arī Ungārijas karalistes karalis.
Dzīvesgājums
Dzimis 1830. gadā Šēnbrunnas pilī Austrijas erzhercoga Franča Kārļa un Bavārijas princeses Sofijas ģimenē, viņa vectēvs bija Austrijas ķeizars Francis II Hābsburgs.
1848. gada revolūcijas radītās nestabilitātes dēļ impērijas valdošās aprindas izlēma, ka par Austrijas impērijas valdnieku jākļūst jaunajam princim Francim Jozefam. 1848. gada 2. decembrī viņa tēvocis Ferdinands I atteicās no troņa. No troņa atteicās arī Franča Jozefa tēvs Francis Kārlis, kurš bija nākamais troņa mantošanas kārtībā, un jaunais Francis Jozefs kļuva par Austrijas ķeizaru. Impērijas armijai izdevās sakaut itāļu un ungāru nemierniekus, kuri radīja vislielākos draudus valstij. 1853. gadā ungāru nacionālists ievainoja Franci Jozefu atentāta mēģinājumā. 1854. gadā Francis Jāzeps apprecējās ar Bavārijas hercoga meitu Elizabeti (sauktu par Sisi), viņiem piedzima četri bērni — meitas Sofija (mirusi bērnībā), Gizela (1856-1932), dēls Rūdolfs (1858-1889) un meita Marija Valērija (1868-1924).
1850. gados Austrijas impērija cieta vairākas neveiksmes ārpolitikā — Krimas karš noveda pie attiecību saraušanas ar Krievijas impēriju. Austrijas–Sardīnijas karš 1859. gadā pastiprināja Itālijas apvienošanās kustību. Arī 1860. gados valsts ārpolitikai bija mainīgas sekmes: meksikāņi ar nāvi sodīja ķeizara brāli Maksimiliānu I, kuru, sākoties Francijas intervencei Meksikā Napoleons III bija pierunājis kļūt par Meksikas imperatoru. 1866. gadā Austrijas—Prūsijas karā austrieši cieta sakāvi. Viens no šīs sakāves rezultātiem bija atkārtota ungāru sacelšanās, kas noveda pie Austroungārijas izveidošanas, kurā Austrijas vācieši un ungāri bija valdošās tautas, bet citas, pārsvarā slāvu tautas, turpināja būt pakļautas.
Kad 1914. gadā Sarajevā nogalināja troņmantnieku Franci Ferdinandu, sākās Pirmais pasaules karš. Francis Jozefs mira 1916. gadā, un tikai divus gadus vēlāk kara neveiksmju un pakļauto tautu neatkarības centienu dēļ Austroungārija beidza pastāvēt.
Velēnas ciems
Velēnas ciems var būt:
Andris Ērglis
Andris Ērglis (dzimis Aizputē) ir latviešu dziedātājs un mūziķis.
Biogrāfija
2006. gadā, pēc grupas "Berm" izjukšanas, Andris Ērglis kopā ar Jāni Strazdu, Liepājas Simfoniskā orķestra mūziķi Aivaru Meijeru, kā arī bijušo grupu "Līvi" un "Fomins & Kleins" ģitāristu Tomasu Kleinu izveidoja grupu "Cacao". Grupā "Cacao" Ērglis ir vienlaikus gan solists, gan bundzinieks. 2007. gadā Ērglis kļuva par vienu no sešiem apvienības "Bonaparti.lv" dalībniekiem, kas Eirovīzijas dziesmu konkursā pārstāvēja Latviju ar dziesmu "Questa Notte".
Par vienu no populārākajiem latviešu dziedātājiem Andris Ērglis kļuva 2007. gada vasarā, kad ieguva 2. vietu starptautiskajā dziesmu konkursā "Jaunais Vilnis". Pēc šī panākuma strauji palielinājās gan Andra Ērgļa, gan grupas "Cacao" panākumi. Septembrī tika izdots grupas albums "Ripoja akmens", bet albuma tituldziesma kļuva par grupas slavenāko dziesmu. Dziesma "Ripoja akmens" uzvarēja 2007. gada Muzikālajā bankā un Latvijas Muzikālajā līgā, sasniedza 1. vietu Latvijas Mūzikas Spicē, kā arī ieguva Gada balvu kā 2007. gada lielākais radio hits.
2007. gada nogalē Andris Ērglis nolēma pievērsties solo karjerai. Rudenī viņš kļuva par LNT šova "Divas zvaigznes" 2. vietas ieguvēju. 2008. gada sākumā ar dziesmu "Broken Lullaby" Ērglis ieguva 3. vietu Latvijas Eirovīzijas nacionālajā atlasē. Martā klajā nāca Andra Ērgļa pirmais solo albums "Sirdspuksti", kam 12. aprīlī sekoja viņa pirmais solo lielkoncerts. Albums mazāk nekā divu mēnešu laikā ar 10 000 pārdotām kopijām sasniedza Platīna statusu. Albuma pirmais singls "Pa paralēli", ko Ērglis izpilda duetā ar dziedātāju Kristīnu Zaharovu, maijā sasniedza 1. vietu Latvijas Mūzikas Spicē.
Privātā dzīve
Andra Ērgļa tēvs - Aivars Ērglis ( mūziķis, bundzinieks)
Andris Ērglis ir precējies ar sievu Kristīni, ir 2 bērni.
Periods
Periods ir mazākais laika intervāls, pēc kura ķermeņa kustība pilnībā atkārtojas. Fizikā periodu parasti apzīmē ar latīņu burtu T un mērvienība tam ir sekunde.
Perioda apgriezto lielumu sauc par frekvenci. To izsaka formula T=t/n, kur n ir svārstību skaits.
Cacao
Vēsture
Grupa "Cacao" tika izveidota 2006. gada pavasarī, kad to dibināja bijušais rokgrupu "Līvi" un "Fomins & Kleins" ģitārists Tomass Kleins, izjukušās grupas "Berm" dalībnieki vokālists/bundzinieks Andris Ērglis un taustiņinstrumentālists Jānis Strazds, kā arī basģitārists Aivars Meijers. 2006. gada rudenī Latvijas radio stacijās nonāca "Cacao" debijas singls "Pazaudēto cerību lauks", tam sekoja arī "Reiz Ziemassvētkos", "Melnais vīrs" un "Rožu nams". Dziesmām "Reiz Ziemassvētkos" un "Melnais vīrs" tika uzņemti arī videoklipi. Dziesmas gan neguva īpaši lielus panākumus.
Grupa "Cacao" strauji kļuva populārāka pēc tās solista Andra Ērgļa panākumiem 2007. gada starptautiskajā dziesmu konkursā "Jaunais vilnis". Ērglis tajā izpildīja arī dziesmu "Ripoja akmens", kas 2007. gada otrajā pusē kļuva par grupas "Cacao" lielāko hitu. 2007. gada septembrī grupa izdeva savu debijas un pagaidām vienīgo albumu "Ripoja akmens", kas kļuva par vienu no gada pārdotākajiem albumiem Latvijā. Dziesma "Ripoja akmens" tika atzīta par 2007. gada populārāko Muzikālajā bankā un Latvijas Muzikālajā līgā. Tā kā Andris Ērglis bija gada laikā kļuvis par grupas atpazīstamāko mūziķi, dažkārt grupa sāka izmantot nosaukumu "Andris Ērglis & Cacao".
2007. gada nogalē Andris Ērglis uzsāka solo karjeru, tādēļ grupas "Cacao" darbība apstājās. savstarpēju nesaskaņu dēļ tika paziņots par grupas izjukšanu. Todien Tomass Kleins iesaistījās kautiņā ar citiem grupas dalībniekiem.
Beļģijas pilsētu uzskaitījums
Vēsture
Viduslaikos, pilsētas privilēģijas tika piešķirtas apkārtējiem ciemiem. Tās lielākoties piešķīra muižniecības pāstāvji nostiprinot savu varu pār reģionu, viņi dāvāja pilsētas tiesības rīkojot gadatirgus, iekasējot nodevas vai būvējot aizsardzības vaļņus un sienas. Pēc Francijas okupācijas, šīs privilēģijas tika atceltas un aizstātas ar goda tutulu pilsētā, (holandiešu: stad, franču: ville). Pēc šī notikuma ļoti daudzas apdzīvotās vietas zaudēja pilsētas titulu.
Apvienotās Nīderlandes Karalistes laikā (1815—1830) atsevišķas pilsētas atguva savu titulu. 1825.g. 30. maijā ar karaļa dekrētu tika publicēts oficiālais pilsētu saraksts. Pēc Beļģijas neatkarības iegūšanas (1831.g.) šis saraksts tika mainīts. 1977.g. pēc Beļģijas pašvaldību apvienošanas, atsevišķām apdzīvotajām vietām bija tiesības pretendēt uz pilsētas tiesībām, balstoties uz vēsturiskajiem faktiem. 1982. — 1999.g. 44 pilsētas ieguva savu statusu.
Rēznas pagasts
Vēsture
1935. gadā Rēznas pagasta platība bija 245,9 km2, un tajā dzīvoja 10 272 cilvēku, to starpā 50,9% latviešu, 42,2% krievu, 6,5% poļu un 0,4% citu tautību pārstāvju. 1945. gadā pagastā izveidoja Auziņu, Bešaukas, Čornajas, Griškānu, Ismeru, Janopoles, Rečinas, Rēznas, Spruževas un Stoļerovas ciema padomes, bet pagastu 1949. gadā likvidēja. Mūsdienās Rēznas pagasta teritorija ietilpst Čornajas, Stoļerovas, Pureņu, Lendžu, Griškānu, Vērēmu un Lūznavas pagastos.
Vecaduliena
Vecaduliena ir ciems Gulbenes novada Tirzas pagastā. Ciems atrodas abpus reģionālajam autoceļam Cesvaine—Velēna (P38), blakus Jaunadulienai.
Ciema nosaukums ir cēlies no netālu esošā Adulienas ezera un Adulītes upes.
Vecadulienā atrodas valsts nozīmes arhitektūras piemineklis, 20. gadsimta sākumā celtā Vecadulienas muižas kapliča.
Iedzīvotāji
Pēc 2000. gada tautas skaitīšanas datiem Vecadulienā dzīvoja 76 cilvēki, kas ir ievērojams pieaugums, jo, salīdzinājumā ar 1989. gada tautas skaitīšanu, Vecadulienā bija tikai 43 iedzīvotāji.
Bills Rasels
Viljamss Feltons "Bills" Rasels (en; dzimis, miris ) bija amerikāņu basketbolists, spēlējis centra pozīcijā, visu savu profesionāļa karjeru pavadījis NBA klubā Bostonas "Celtics", ar kuru kopā tika iegūti 11 NBA čempiontituli (1957, 1959, 1960, 1961, 1962, 1963, 1964, 1965, 1966, 1968, 1969).
Pirms karjeras NBA spēlēja Sanfrancisko Universitātes basketbola komandā, kas ieguva NCAA čempiontitulu (1955, 1956). Kopā ar ASV basketbola izlasi izcīnīja zelta medaļu 1956. gada Melburnas vasaras olimpiskajās spēlēs, šajā turnīrā Bills Rasels bija ASV izlases kapteinis. Bills Rasels tiek uzskatīts par vienu no slavenākajiem un labāk spēlējošiem NBA visu laiku spēlētājiem. 1996. gadā tika nosaukts par vienu no 50 izcilākajiem NBA spēlētājiem visā līgas vēsturē.
Pēdējās trīs sezonās pirms spēlētāja karjeras beigšanas B. Rasels strādāja arī par Bostonas kluba spēlējošo treneri. 1975. gadā tika uzņemts Basketbola slavas zālē, vēl ir uzņemts FIBA slavas zālē.
2009. gadā NBA nolēma līgas finālsērijas vērtīgākā spēlētāja balvu (MVP) nosaukt tieši Billa Rasela vārdā.
Miris 2022. gada 31. jūlijā, 88 gadu vecumā.
Kaspars Ikstens
Kaspars Ikstens (dzimis ) ir Latvijas futbolists, vārtsargs. Kopš 2018. gada spēlē Latvijas Virslīgas kluba RFS sastāvā.
Karjera
Savu karjeru viņš uzsāka JFK Olimps/RFS sastāvā 2007. gadā. Komandā viņš aizvadīja 2 sezonas, būdams tās pamatvārtsargs. Pirms 2010. gada sezonas Aleksandrs Starkovs viņu iekļāva Skonto FC sastāvā, kur viņš ieņēma pamatvārtsarga vietu, izkonkurējot Germanu Māliņu, un ieguva Latvijas čempiona titulu. 2012. gada sezonā pievienojas Daugavpils "Daugavai", kuras rindās izcīnīja otro Latvijas čempiona titulu savā karjerā. 2013. gada sezonu uzsāka Islandes kluba Víkingur Ólafsvík rindās, bet vasaras pāreju perioda laikā pievienojās FK Jelgava. 2018. gada janvārī pievienojās FK RFS.
2010. gada 3. martā viņu pirmoreiz uzaicināja uz Latvijas izlasi uz spēli pret Angolas izlasi. Laukumā gan Ikstens neizgāja. Viņš tika iekļauts komandas sastāvā 2010. gada Baltijas kausa spēlēm, bet arī tajā turnīrā laukumā nedevās. Pirmo spēli izlases rindās aizvadīja pret Dienvidkorejas izlasi.
Stīvens Kings
Stīvens Edvīns Kings (en; dzimis ) ir amerikāņu šausmu literatūras, fantāzijas un zinātniskās fantastikas autors.
Biogrāfija
Stīvens Kings ir dzimis Meinas štata lielākajā pilsētā Portlendā. Māte viņu audzināja viena, jo tēvs pameta ģimeni, kad Stīvenam bija tikai divi gadi. 1970. gadā Kings absolvēja Meinas Universitāti, iegūstot angļu valodas bakalaura grādu. Universitātē viņš iepazinās arī ar savu nākamo sievu Tabitu un pārim drīzumā ir jau divi bērni. Vispirms piedzima meita Naomi (1970), bet vēl pēc diviem gadiem — dēls Džozefs.
Pēc universitātes beigšanas Kings strādāja par angļu valodas skolotāju un paralēli bez lieliem panākumiem rakstīja. Slavu atnesa pirmais publicētais romāns "Kerija" ("Carrie"), kas nāca klajā 1974. gadā.
Turpmākos gadus Stīvens Kings, ražīgi strādājot, nostiprināja savu šausmu literatūras karaļa statusu, ko apstiprina ne vien milzu tirāžas un liels skaits specializēto literāro balvu, bet arī apbalvošana ar prestižo medaļu "Par izcilu ieguldījumu amerikāņu literatūrā" (Medal of Distinguished Contribution to American Letters) 2003. gadā.
Miķelis Goppers
Miķelis Goppers ( — ) bija grāmatu izdevniecības "Zelta ābele" izveidotājs un īpašnieks.
Biogrāfija
Dzimis 1908. gadā Varšavā Krievijas impērijas armijas virsnieka, vēlākā Latvijas armijas ģenerāļa Kārļa Goppera un viņa sievas Veras Pajevskas ģimenē. 1929. gadā pabeidza Rīgas pilsētas 1. ģimnāziju. Pēc tam studēja Latvijas Universitātes Tautsaimniecības fakultātē. Strādāja vairākas bankās, tai skaitā Latvijas Bankā. Kopš bērnības interesējās par grāmatām. 1935. gadā nodibināja savu grāmatu izdevniecību "Zelta ābele". No citām grāmatu izdevniecībām tā atšķīrās ar to, ka tā izdeva literatūru augstvērtīgā poligrāfiskā iesējumā.
Pēc Latvijas okupācijas 1940. gadā izdevniecība tika slēgta. Padomju varas iestādes apcietināja viņa tēvu Kārli Gopperu, un 1941. gada martā viņš tika nošauts mežā pie Ulbrokas. Vācu okupācijas laikā Miķelis Goppers atjaunoja izdevniecības darbību un 1942. gadā nāca klajā darbs "Baigais gads", kurā bija dokumentētas padomju varas zvērības okupācijas laikā. 1944. gadā parakstīja Latvijas Centrālās Padomes memorandu.
Sarkanajai armijai atkārtoti ienākot Latvijā, 1945. gadā M. Goppers pameta dzimteni un devās trimdā uz Zviedriju, kur Stokholmā viņš atjaunoja savas izdevniecības darbību. Kopumā savas pastāvēšanas laikā līdz 1985. gadam tā laida klajā 178 grāmatu izdevumu. Tā izdeva oriģinālliteratūru, gan tulkojumus, memuārus, kartogrāfiskus izdevumus utt.
Miris 1996. gadā Stokholmā.
Ido
Ido (ido) ir mākslīga valoda, kas sākusi veidoties 1907. gadā un kuras pamatā ir esperanto, kas arī ir mākslīga valoda. Ido ir otrā vai trešā (konkurējot ar interlingvu) populārākā mākslīgā valoda pēc esperanto.
Ido pamatā lielā mērā ir romāņu valodas un šo valodu nezinātājs ido var noturēt par spāņu vai itāļu valodu. Valoda ir populāra lielākoties Eiropā.
Ceļš uz nekurieni
"Ceļš uz nekurieni" ir 1997. gada psiholoģisks trilleris. Filmā ir izmantoti elementi no film-noir un šausmu filmu žanra ar sirreālu tēlainību un tematiku.
Sižets
Freds Medisons ir apsūdzēts savas sievas Renē slepkavībā un tiek notiesāts uz nāvi. Neilgu laiku pirms soda izpildes viņš noslēpumaini pazūd no nāvinieku kameras un viņa vietā atrod ar atmiņas zudumu sirgstošo Pītu Deitonu. Kā viņš nokļuva kamerā? Kā nozuda slepkava? Izlaists brīvībā Pīts mēģina atgriezties normālā dzīvē, bet tā vietā viņu sagaida neaprakstāmi satriecošs murgs iztēlei...